Alte stiri
acum 1 hour
La nivel național, peste 60% dintre elevii de an terminal au luat note de trecere la simularea Bacalaureatului
acum 2 hours
Cât timp a fost vreme bună în februarie, constructorii podului de la Milișăuți de peste râul Suceava și cei de la DRDP Iași s-au împiedicat de birocrație. Lucrările au început la montarea grinzilor – după o amânare de pe 4 martie – pe data de 11 martie. Dar, la câteva zile s-a stricat vremea! Însă presiunea și mai ales exagerat de lunga așteptare nu mai lasă loc de multă răbdare. Şi nefiind vorba de turnarea asfaltului, ci de o activitate care presupune folosirea judicioasă a unor utilaje de montat grinzi mari de beton, antreprenorii nu au mai amânat lucrările "la calendele grecești". Dimpotrivă, iată că în ciuda vremii nefavorabile, montarea noilor grinzi continuă zi de zi, în cadrul proiectului de reabilitare a podului de pe DN 2H, km 4+776, Milișăuți.
"Mă bucur să constat că lucrările de reabilitare a podului pe DN2H din orașul Milișăuți se desfășoară în ritm alert. Luni, la debutul operațiunilor, au fost montate 9 grinzi. După ce în cursul zilei de marți nu s-a putut lucra din cauza condițiilor meteo nefavorabile, astăzi (miercuri – n.red.) 26 din cele 44 de grinzi sunt montate", a declarat prefectul Alexandru Moldovan în seara zilei de miercuri, 13 martie.
A doua zi – adică joi, 14 martie – Direcția Regională de Drumuri și Poduri Iași informa pe la orele amiezii că au fost montate 36 de grinzi din totalul de 44 prevăzute în proiect.
Reamintim că antreprenorul – asocierea SC Test Prima SRL alături de SC Beny Alex SRL și SC Antrepriza de Construcții Drumuri și Autostrăzi SRL – a convenit ca vineri, 15 martie să fie gata lucrările. Asta ar însemna că de la amiaza zilei de miercuri până cel târziu vineri la închiderea programului ar trebui să fie montate încă 8 grinzi la podul respectiv. Termenul de finalizare a tuturor lucrărilor și de date în folosință a noului pod este luna iunie 2024. (Dan PRICOPE)
O nouă întâlnire între conducerea Universității "Ștefan cel Mare" și ambasadorul SUA a avut loc …